RESOLUCIÓN DOS RECURSOS DE REPOSICIÓN CONTRA ACORDO DE MODIFICACIÓN DA RPT
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/07/2020)

A Xunta de Goberno Local do Concello de Pontevedra, na sesión ordinaria que tivo lugar o día 06/07/2020, acordou a aprobación da proposta da concelleira do Servizo de Persoal e Cultura resolvendo diferentes recursos de reposición presentados contra o acordo da Xunta de Goberno Local do 16/03/2020 de aprobación definitiva da modificación da relación de postos de traballo do Concello de Pontevedra e do seu Organismo autónomo para o ano 2020, publicada no BOP do 06/04/2020. No apartado sexto deste acordo estimouse o recurso de reposición formulado por D. Ignacio Agustin Bertone Nguyen na súa calidade de Decano do Colexio Oficial de Biólogos de Galicia, no senso de establecer como nova titulación admisible para os postos con código 5209 (técnico medio medio ambiente e servizo de limpeza) e 5210 (técnico medio en medio ambiente natural) a de licenciado en bioloxía ou máster nunha titulación que habilite para o exercicio da profesión de biólogo. En consecuencia co anterior, a Xunta de Goberno local, no apartado sétimo acordou o seguinte: “(.) determinar que as titulacións que deben figurar nas relacións de postos de traballo do Concello de Pontevedra e do seu organismo autónomo para os postos de enxeñeiro técnico industrial con código 5203, de técnico en medio ambiente e servizo de limpeza con código 5209 e de técnico en medio ambiente natural con código 5210, quedan redactados da seguinte forma: “a. Para o posto de enxeñeiro técnico industrial con código 5203, a titulación requirida será enxeñeiro técnico industrial ou graduado nunha titulación que habilite para o exercicio da profesión de enxeñeiro técnico industrial. b. Para o posto de técnico en medio ambiente e servizo de limpeza con código 5209, a titulación requirida será licenciado en bioloxía, enxeñeiro técnico forestal, enxeñeiro técnico agrícola, enxeñeiro técnico de obras públicas ou máster nunha titulación que habilite para o exercicio da profesión de biólogo ou graduado nunha titulación que habilite para o exercicio da profesión de enxeñeiro técnico industrial, enxeñeiro técnico forestal, enxeñeiro técnico agrícola ou enxeñeiro técnico de obras públicas. c. Para o posto de técnico en medio ambiente natural con código 5210, a titulación requirida será a de licenciado en bioloxía, enxeñeiro técnico forestal, enxeñeiro técnico agrícola ou máster nunha titulación que habilite para o exercicio da profesión de biólogo ou graduado nunha titulación que habilite para o exercicio da profesión de enxeñeiro técnico forestal ou enxeñeiro técnico agrícola (.)”. O que se publica, para xeral coñecemento e efectos, en cumprimento do disposto no apartado noveno do mesmo acordo. Contra o precedente acordo que pon fin á vía administrativa, poderáse interpoñer o recurso contencioso-administrativo no prazo de dous meses contados a partir do día seguinte ao da súa notificación, ante o Xulgado do Contencioso Administrativo de Pontevedra, de conformidade co establecido nos artigos 8.1 e 46. apartados 1 e 4 da Lei 29/1998, de 13 de xullo, reguladora da xurisdición contencioso-administrativa. Non obstante, os interesados tamén poderán interpoñer calquera outro recurso que estimen procedente con arranxo a dereito. Pontevedra, na data da sinatura electrónica A concelleira responsable do Servizo de Persoal e Cultura,